b"\n_START_ARTICLE_\nColl d'Entreforc\n_START_SECTION_\nDescripci\xc3\xb3\n_START_PARAGRAPH_\nLa masia es troba uns 600 metres al SO de la serra Boletera, entre el puig d'en Pacurri i el Puig de Pota de Cavall. _NEWLINE_La masia \xc3\xa9s de planta baixa i un pis, coberta a dues vessants. Tant la porta de la planta baixa com les obertures del primer pis tenen llinda de fusta. Al mig de la fa\xc3\xa7ana principal hi ha una petita construcci\xc3\xb3 que podia \xc3\xa9sser el forn de pa de la casa. A l'interior de l'edifici es troben uns cups per al vi, folrats de rajola negra fet que indica que la casa es dedicava al cultiu de la vinya, tan corrent al Garraf.\n_START_SECTION_\nHist\xc3\xb2ria\n_START_PARAGRAPH_\nActualment l'edifici es troba en proc\xc3\xa9s de degradaci\xc3\xb3, gaireb\xc3\xa9 irreversible. Al llarg de la hist\xc3\xb2ria ha rebut diferents noms: coll d'en Trafor, mas de Contraforc, Coll Entreforc, can Coll d'Entreforc, Coll de n'Entrefort i Coll d'Entrefort."